
                จดหมายข่าวองค์การบริหารส่วนตำบลละอุ่นเหนือ ประจำปีงบประมาณ พ.ศ. 2557
เรื่อง ข่าวประชาสัมพันธ์การรับขึ้นทะเบียนเบี้ยยังชีพผู้สูงอายุ
ภายในเดือนพฤศจิกายน 2555 อบต.ละอุ่นเหนือ ขอเชิญชวนให้ผู้สูงอายุที่จะมีอายุครบ 60 ปีบริบูรณ์นับถึงวันที่ 30 กันยายน 2557 หรือผู้ที่เกิดก่อนวันที่ 1 ตุลาคม 2496 หรือผู้ที่มีอายุครบ 60 ปีบริบูรณ์แล้ว และมีภูมิลำเนาในเขตพื้นที่แต่ยังไม่ได้ไปลงทะเบียนเพื่อขอรับเงินเบี้ยยังชีพผู้สูงอายุหรือผู้ที่ได้ย้ายทะเบียนบ้านมาใหม่ ซึ่งไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจ 
หรือองค์กรปกครองส่วนท้องถิ่น ที่ประสงค์จะรับเงินเบี้ยยังชีพผู้สูงอายุ ในปีงบประมาณ พ.ศ. 2557 (ตุลาคม 2556 ถึง กันยายน 2557) 
ไปลงทะเบียนเพื่อแสดงความจำนงขอรับเงินเบี้ยยังชีพผู้สูงอายุ ณ ที่ทำการ อบต.ละอุ่นเหนือ ได้ตั้งแต่วันที่ 12-23 พฤศจิกายน 2555 
โดยมีหลักฐานตามที่องค์การบริหารส่วนตำบลละอุ่นเหนือกำหนด ดังนี้

1. บัตรประจำตัวประชาชน หรือบัตรอื่นที่ออกโดยหน่วยงานของรัฐที่มีรูปถ่ายพร้อมสำเนา
2. ทะเบียนบ้านพร้อมสำเนา
 3. สมุดบัญชีเงินฝากธนาคารเพื่อการเกษตรและสหกรณ์การเกษตร สาขาระนอง และสาขาละอุ่น พร้อมสำเนา
กรณีที่ผู้สูงอายุไม่สามารถมาลงทะเบียนได้ด้วยตนเอง อาจมอบอำนาจเป็นลายลักษณ์อักษรให้ผู้อื่นเป็นผู้ยื่นคำขอแทน โดยมีหลักฐานและเอกสาร ดังนี้
1. สำเนาบัตรประชาชนของผู้มอบอำนาจและผู้รับมอบอำนาจ อย่างละ 1 ชุด
2. สำเนาทะเบียนบ้านของผู้มอบอำนาจและผู้รับมอบอำนาจ อย่างละ 1 ชุด
3. สำเนาสมุดบัญชีเงินฝากธนาคารเพื่อการเกษตรและสหกรณ์การเกษตร สาขาระนอง และสาขาละอุ่น
หมายเหตุ หากมีข้อซักถามสามารถติดต่อสอบถามรายละเอียดได้ที่ 077-899313, 077-820330
แจ้งข่าว ณ วันที่ 17 ตุลาคม 2555
